Kõrvaltegelaste osad on ses teo­ses väikesed ja väheütlevad. Need on statistid, kes aitavad täiendada lavapilti. Kuid siin selgub ka nõrk tüüpide loomise oskus. Juhan ja Marie, need kaks tähtsamat kõrval­tegelast, jäävad üsna uduseks. Tüübilisi jooni on autoril inimestes raske leida. Tavaliselt on paljudel juhtumistel nii, et kirjanik otsekui kogemata joonistab kõrvaltegelastest  kindlajoonelisemad tüübid ning enam laialivalguv on päätegelane. Eriti Oskar Lutsu teoste puhul tuleb seda alla kriipsutada. Kuid Mälk on joonistanud Mariest olendi, kel on tundeid, kuid naist ennast pole. Nii et lõpptulemus on naise tundmuste kompleks, mis ristitud Marieks. Erilise ilmeta on samuti Juhan.